Document ID: 32000D0649

Komisijas Lēmums
(2000. gada 12. oktobris),
ar kuru groza Lēmumu 94/442/EK, ar ko izveido saskaņošanas procedūru Eiropas Lauksaimniecības virzības un garantiju fonda (ELVGF) Garantiju nodaļas grāmatojumu noskaidrošanai
(paziņots ar dokumenta numuru C(2000) 2988)
(2000/649/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu [1] un jo īpaši tās 7. panta 5. punktu,
tā kā:
(1) Sakarā ar to, ka ELVGF Garantiju nodaļas grāmatojumu noskaidrošanas procedūrā modernās finanšu revīzijas metodes kļūst arvien nozīmīgākas, Saskaņošanas struktūrvienībā jābūt ne tikai personām, kas ir augsti kvalificētas ELVGF Garantiju nodaļas jautājumos, bet arī personām, kurām ir augsta līmeņa praktiskā finanšu revīzijas pieredze. Attiecīgi jāpielāgo Komisijas Lēmums 94/442/EK, ar ko izveido saskaņošanas procedūru Eiropas Lauksaimniecības virzības un garantiju fonda (ELVGF) Garantiju nodaļas grāmatojumu noskaidrošanai [2].
(2) Šajā regulā paredzētie pasākumi ir saskaņā ar Eiropas Lauksaimniecības virzības un garantiju fonda komitejas atzinumu,
IR PIEŅĒMUSI ŠO LĒMUMU.
1. pants
Ar šo Lēmumu 94/442/EK groza šādi:
Lēmuma 3. panta 1. punkta pirmo daļu aizstāj ar šādu:
"Struktūrvienībā jāiekļauj no ievērojamām personām izraudzītas piecas personas, kuras ir pilnīgi neatkarīgas un augsti kvalificētas ELVGF Garantiju nodaļas jautājumos vai finanšu revīzijas veikšanā. Tām jābūt dalībvalstu pilsoņiem."
2. pants
Šis lēmums ir adresēts dalībvalstīm.
Briselē, 2000. gada 12. oktobrī.

Labels: 18
15
4